WiFi gedurende beurtkrag
Die waarskynlikheid dat ons binnekort ontslae gaan wees van beurtkrag is nie besonder groot nie en selfs al is ons hoe voorbereid is daar net soveel wat ons kan doen.
Ons besef dat 'n stabiele internetverbinding in klaskamers krities is vir dosente om akademiese inhoud na studente te stroom. In die meeste universiteitsgeboue is daar kragopwekkers in plek om rugsteuning te verskaf gedurende beurtkrag. Ongelukkig kan ons egter nie ononderbroke kragvoer waarborg nie. Die redes is as volg:
Sodra beurtkrag afskop verloor alle netwerktoerusting krag en skop die kragopwekker outomaties in. Die netwerktoerusting doen dan `'n sogenaamde "cold-boot" wat etlike minute kan duur. Gevolglik kan dit 10 tot 30 minute (in uitsonderlike gevalle) neem vir die netwerk om weer optimaal te funksioneer.
Addisioneel tot hierdie vertraging bestaan die moontlikheid dat die netwerktoerusting nie outomaties kan herstel wanneer die kragopwekker geaktiveer word nie. In so 'n geval sal die netwerk en WiFi vir die volle duur van beurtkrag af bly.
Die stabilisering van toerusting en verbindings gedurende beurtkrag is nie prakties moontlik nie aangesien die hele proses weer herhaal moet word sodra Eskom weer die krag aanskakel. Ons het egter 'n moniteringstelsel wat kyk watter toerusting nie vanself herstel nie.
In die meeste gevalle sal die WiFi en toerusting weer in 'n werkende toestand wees na ongeveer 10 minute met die hulp van kragopwekkers. Om te verseker dat die oorgang soomloos is en netwerkkonnektiwiteit voortduur, sal dit help as personeel in die betrokke geboue na ongeveer 15 minute nadat die kragopwekker aangaan, sal nagaan of die WiFi aktief is of nie.
Posted in Konnektiwiteit, Nuus, Kennisgewings | Comments Off on WiFi gedurende beurtkrag
Heelwat personeel gebruik reeds vir `n geruime tyd die FortiClient VPN om toegang te kry tot die Universiteit se interne dienste, byvoorbeeld TeraTerm. FortiClient is egter gebou op ou tegnologie en sal vanaf einde Januarie 2021 nie meer beskikbaar wees nie. Indien jy `n Windows-gebruiker is beveel ons aan dat jy so gou moontlik FortiClient met Citrix Gateway vervang. Tans is daar nog nie ondersteuning vir alle Linux-weergawes nie, maar ons ondersoek moontlike oplossings.
Studente en permanente personeel kan migreer na die Citrix VPN-diens deur via hulle webblaaier te gaan na https://securevpn.sun.ac.za en die instruksies te volg.
SunID-gebruikers kan migreer na die SU VPN MSP-diens deur via hulle webblaaier te gaan na https://suvpnmsp.sun.ac.za en die instruksies te volg.